**EELNÕU 2024/285**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon |  |
| seeniorite nõukoda |  |
| noortevolikogu | X |

**VILJANDI LINNAVOLIKOGU**

**OTSUS**

26. september 2024 nr

Viljandi Linnavolikogu 27.01.2022

otsuse nr 28 muutmine

Viljandi Linnavolikogu 27.01.2022 otsusega nr 28 seati Viljandi linnale kuuluvale Ranna pst 7 kinnistule otsustuskorras hoonestusõigus Tennisekeskus OÜ kasuks. Vastavalt otsusele oli hoonestaja kohustatud rajama hoonestusõigusega määratud hoonestusalale nelja väljakuga padelikeskuse koos teenindava abihoonega, mis on tänaseks valminud.

25.07.2024 esitas Tennisekeskus OÜ juhatuse liige Mark Orav Viljandi Linnavalitsusele taotluse hoonestusalale lisaks abihoonele ka teisaldatava välimüügikioski paigaldamiseks.

Võttes arvesse Tennisekeskus OÜ juhatuse liikme Mark Orava poolt Viljandi Linnavalitsusele 25.07.2024 esitatud taotlust nr 1-5/24/2533 Viljandi Linnavolikogu:

**o t s u s t a b:**

1. Muuta Viljandi Linnavolikogu 27.01.2022 otsuse nr 28 punti 4.1 ning sõnastada see järgnevalt:

4.1. Hoonestaja on kohustatud rajama hoonestusõigusega määratud hoonestusalale nelja väljakuga padelikeskuse koos teenindava abihoonega. Lisaks võib hoonestaja hoonestusalale paigaldada teisaldatava välimüügikioski, mille eest kohustub hoonestaja tasuma Viljandi linnale hoonestusõiguse tasu 912,50 eurot aastas, Viljandi Linnavalitsuse arvelduskontole nr EE021010302005455005 SEB Pank või arvelduskontole nr EE342200221011977969 Swedbank, hiljemalt iga aasta 31. detsembriks.

Viljandi linnal on õigus korrigeerida hoonestusõiguse tasu vastavalt Eesti Statistikaameti avaldatud tarbijahinnaindeksi protsentuaalsele muutusele ning tasu korrigeeritakse mitte sagedamini kui üks kord viie aasta jooksul ja korraga mitte suuremas määras kui 20 %.

2. Volitada linnapead või tema asendajat edasivolitamise õigusega sõlmima hoonestusõiguse seadmise lepingu muutmise lepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõike, mis on seotud nimetatud ülesande täitmisega.

3. Kõik lepingu muutmisega seotud kulud tasub hoonestaja.

4. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tartuhk.info@kohus.ee või Veski 32, 50409 Tartu.

5. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Claid Ježov

**Esitatud:** 09.09.2024

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** nõudmisel

Seletuskiri

**Viljandi Linnavolikogu 27.01.2022 otsuse nr 28**

**muutmine**

Eelnõu eesmärk on muuta Viljandi Linnavolikogu 27.01.2022 otsuse nr 28 punkti 4.1, et hoonestajal Tennisekeskus OÜ oleks võimalik Ranna pst 7 kinnistus hoonestusalale paigaldada lisaks olemasolevale abihoonele ka välimüügikiost. Sellekohase taotluse on Tennisekeskus OÜ juhatuse liige Mark Orav esitanud Viljandi Linnavalitsusele 25.07.2024. Saadava tulu suurus Viljandi linnale oleks 912,50 eurot aastas, mille arvutuskäik tuleneb Viljandi Linnavalitsuse 12.02.2024 määruse nr 3 „Maa kasutusse andmise tasumäärade kinnitamine“ § 1 lõige 3 ja § 2 lõige 4, mis sätestavad, et 10,0-29,9 ruutmeetrise maa kasutamise puhul on hinnaks 5 eurot päev ning 120 päeva kuni ühe aastase perioodi puhul on Viljandi linnavalitsusel õigus määrata soodustus kuni 50% (365\*5/2).

(allkirjastatud digitaalselt)

Claid Ježov

projektijuht